सौरभ बना नेशनल चैंपियन
पिछलेसाल ही सीनियर नेशनल में पदार्पण करने वाले सोनीपत के सौरभ शर्मा ने यहां भी अपनी प्रतिभा का कमाल दिखाना शुरू कर दिया है। गुजरात में बैडमिंटन एसोसिएशन ऑफ इंडिया के अंतर्गत आयोजित की गई ऑल इंडिया रैंकिंग बैडमिंटन प्रतियोगिता में सौरभ के नाम दोहरी कामयाबी दर्ज हुई। उसने अपने शानदार फाॅर्म के सिलसिले को जारी रखते हुए जहां डबल में खिताब अपने नाम किया तो वहीं मिक्स डबल में उपविजेता बनने में सफलता हासिल की है।
सौरभ की इस कामयाबी का कद इसलिए भी बढ़ जाता है क्योंकि उसने यह सफलता खुद से काफी सीनियर खिलाड़ियों के खिलाफ खेलते हुए हासिल की। यहां यह भी महत्वपूर्ण है कि उसकी जाेड़ी भी लगातार बदल रही है, लेकिन गेम पर उसका मजबूत फोकस उसे लगातार अागे बढ़ा रहा है। ऐसे में सौरभ ने अपनी इस कामयाबी को हरियाणा खासकर अपने गांव छतेहरा बहादुरपुर के नाम किया है। सौरभ ने कहा है कि उसकी कामयाबी में परिजनों के साथ गांववासियों की दुआओं का परिणाम है। वहीं दूसरी ओर ग्रामीण भी सौरभ के प्रदर्शन से उत्साहित हैं। अगले महीने होने वाले इंडिया आेपन के बाद गांव में उसका नागरिक अभिनंदन भी किया जाएगा। दादी सरजो देवी एवं मेहरो देवी ने कहा कि छौरा गांव का नाम रोशन कर रहा है, हमारी दुआ है वह जल्दी देश का भी नाम रोशन करे। पिता रामकुंवार शर्मा, शीलकराम शर्मा, सुरेन्द्र एवं फूलकंवार आदि ने भी उसे बधाई दी है।
खिलाड़ी सौरभ
गुजरात के बलसाड़ में आयोजित स्पधर्धा में सौरभ डबल में विग्नेश देवलेकर के साथ मिलकर सत्यम शुक्ला एवं नंदा गोपाल को महज 47 मिनट में ही कोर्ट से वापसी करने पर मजबूर कर दिया। उन्होंने 21-19 25-23 के साथ खिताबी जीत हासिल की। जबकि मिक्स डबल में अनुष्का पारिख के साथ जोड़ी बनाते हुए सौरभ ने नंदा गोपाल एवं मनीषा की जोड़ी के साथ मुकाबला कर उपविजेता के रूप में संतोष किया। इस कामयाबी के बाद सौरभ वापस हैदराबाद में जारी नेशनल कैंप में जुड़ गया है, जहां भारतीय टीम के चीफ कोच पुलेला गोपीचंद की देखरेख में अभ्यास शुरू कर दिया है।
awa_Deva hin_Deva hin_Deva awa_Deva hin_Deva